SKELMSTREKE WORD OPGRADEER | Die Vryburger
Barclays is daarvan beskuldig dat hulle wins maak uit die wêreld se hongersnood. Die beskuldiging deur die World Development Movement sê dat die bank met voedselpryse spekuleer en daarmee voedsel se prys opstoot.
Die beleid van die Verenigde Koninkryk se regering en ander wat weier om bankregulasies daar te stel, stel die lewens van miljoene in gevaar. Daar is ook vasgestel dat Barclays 'n leidende speler in oliespekulasie is. Aangesien olie 'n sleutelrol in landbou speel, beteken die hoër prys ook hoër produksiekoste en dus stygende voedselpryse.
Kritici het Glencore aangeval nadat die maatskappy gesê het dat die wêreldwye voedselkrisis en prysstygings 'n goeie besigheidsgeleentheid is.
Christine Haig van die WDM sê slegs uit voedselspekulasie het Barclays meer as £529 miljoen wins gemaak. Sy het Barclays ook daarvan beskuldig dat hulle beleggers aanmoedig om die voedselmark as 'n finansiële speelpark te sien instede as 'n plek waar boere produkte koop en verkoop.
Volgens syfers wat deur die groep bekend gestel is, het die mielieprys in Julie met 25% gestyg. In Suid-Afrika, waar mielies die stapelvoedsel vir die grootste gedeelte van die bevolking is, het die prys van Mei tot Julie met 27% gestyg en in Malawi oor dieselfde periode, met 174%.
Volgens die WMD is hierdie geweldige stygings te wyte aan 'n "massiewe influks van spekulatiewe geld in die voedselmark."
Hierdie is 'n nuwe storm wat dreig om rondom Barclays los te bars, kort op die hakke van die Liborskandaal waarin die maatskappy 'n groot boete moes betaal en die besturende direkteur met 'n goue handdruk van net so by die £10 miljoen bedank het.
In Suid-Afrika egter, gaan dit nog slegter. Danksy 'n kontroversionele nuwe praktyk, wat in die geheim tussen die Regering en bankiers gesluit is, word die voedsel nou letterlik uit jou bord gesteel.
Die Regering steel nou een uit elke 4 pizza's wat gekoop word, drie uit 24 kannetjies Coke wat jy koop en R2.80 van elke houer lemoensap wat verkoop word. Hulle steel ontbytkos, koffie tot Simba skyfies. Ryk bankiers in Johannesburg deel in die finansiële buit.
.Waarom het niemand dit nog openbaar gemaak nie? Wel, die Regering het dit nie wettig deur die Parlement geloots nie. Hulle het 'n geheime maar magtige groep gevorm wat nie onderhewig aan oudit of navrae is nie. Op 'n gewetenlose wyse steel hulle van almal.
Die wyse waarop hulle dit doen is om 'n ekstra belasting op die verskaffer te laai. Min verskaffers kan dit self absorbeer en is verplig om dit aan die publiek oor te dra. Dit word op die volgende manier gedoen: All Gold het van 750ml tot 700ml gekrimp; Sally Williams se produkte krimp ook want die Regering "vat" tussen 20 en 30%; Cadbury's sjokolade is 10% kleiner; Freshpack Rooibostee is 50% kleiner en so gaan dit aan na ontbytgrane, toiletware, skoonmaakmiddels en babakos.
Natuurlik is dit net die een hand wat die ander was met die publiek se geld. Indien 'n persoon die moeite wil doen om 'n forensiese spoor te neem na wie die geld agter die handelsname beheer, gaan dit in alle waarskynlik weer een of ander groot bank wees, soos bv. Barclays.
6 thoughts on "SKELMSTREKE WORD OPGRADEER"
Edgar October 24, 2012 at 8:08 pm
Geluk aan die Vryburger met die waagmoed om dié artikel te plaas, aangesien die res van die Suid-Afrikaanse media hulle koppe in die sand (of 'n ander donker plek) bly druk.
Dit is werklik siek om te dink dat die publiek so misbruik word. Sou graag wou hê dat ons ons kinders presies leer wat propaganda is sodat hulle die breinspoeling op 'n afstand kan herken.
Johannes October 24, 2012 at 10:18 pm
Ek sal die geheime praktyk tussen die Regering en bankiers glo. Beide is daarop uit om op enige wyse geld te maak. Daar is bronne wat reeds voorspel dat die SA Regering die land se belasingbetalers so leeg gaan tap dat die SA ekonomie totaal gaan knak.
Volgens sommige syfers het SA, gedurende 2007, 20 biljoen liter petrol en diesel gebruik. Die suiwer belasting daarop was 20.7%, sowat R4,14 biljoen. Dit is benewens belasting vir die Padongelukke fonds en die basiese heffing op brandstof. Die jongste is nou die klag van samespanning tussen die petroleum maatskappye. 'n Mens wonder of iemand daar ook iemand se hand gewas het.
Mooi so, Die Vryburger vir die berig. Dit is berigte soos hierdie wat 'n mens nie in die hoofstroom media te lees sal kry nie.
Miemie Fick October 26, 2012 at 5:22 pm
Dit is absoluut skandalig hoe hulle elke sent uit ons uit wurg sodat hulle 'n meer luukse lewe kan lei! Dit kan NIE so aangaan NIE!
Vaandrig October 26, 2012 at 9:15 pm
Hulle het gedink hulle kry demokrasie maar toe pak hulle kakistokrasie ( nie 'n vloekwoord nie, kom uit die Grieks) op ons af. Twee definisies van kakistokrasie in Engels.
"Kakistocracy – government by the least qualified or unprincipled citizens."
"Kakistocracy – government by the most unscrupulous or unsuitable people, or a state governed by such people."
Jammer, dalk 'n bietjie kru maar ek dink nie Afrikaans-sprekendes het 'n woordeboek of definisie nodig om te weet wat kakistokrasie beteken nie.
Johann Botha October 27, 2012 at 4:53 pm
Ja, Vaandrig, 'n definisie is nie nodig nie. 'n Mens kan sommer ruik wat dit is. Het nie geweet die ou Grieke het ook Afrikaanse woorde geken nie.
Pietafew October 27, 2012 at 10:26 pm
Net die regte woord. En die reenboog, met sewe VASTE kleure , simbool van 'n kontrak en van vrede, die word verander na ,smarties', wat smelt en 'n ,mop-up job' veroorsaak …